**Dalvin James Cook** (s. 10. elokuuta 1995, Opa-locka, Florida) on yhdysvaltalainen amerikkalaisen jalkapallon pelaaja. Hänen pelipaikkansa on keskushyökkääjä. Cook edustaa Minnesota Vikingsia, joka varasi Cookin 2. kierroksella varaustilaisuuden 41. pelaajana vuoden 2017 varaustilaisuudessa.

Ura
---

### College

Cook edusti collegeurallaan Floridan osavaltionyliopistoa vuosina 2014–2016. Ensimmäisenä vuotenaan Cook juoksi 13 ottelussa 1 008 jaardia ja 8 touchdownia. Hän myös vastaanotti 203 jaardia. Florida voitti lopulta Atlantic Coast Conferencen. Loppuottelussa Cook valittiin ottelun arvokkaimmaksi pelaajaksi. Toisena vuotenaan Cook pelasi 12 ottelua, joissa juoksi 1 691 jaardia ja teki 19 touchdownia. Hän myös vastaanotti 244 jaardia ja yhden maalin. Kolmantena vuotenaan Cook juoksi 1 765 jaardia ja teki 19 touchdownia. Hän vastaanotti 488 jaardia ja yhden maalin.

### Ammattilaisena

Minnesota Vikings varasi Cookin vuoden 2017 varaustilaisuudessa toisella kierroksella varaustilaisuuden 41. pelaajana ja kolmantena keskushyökkääjänä. Vikings solmi Cookin kanssa tämän jälkeen neljän vuoden tulokassopimuksen. Sopimuksen arvo oli 6,4 miljoonaa dollaria. Tulokaskaudellaan Cook pelasi neljä ottelua, joissa juoksi 354 jaardia ja teki kaksi touchdownia. Neljännen pelin jälkeen Cook loukkasi polven eturistisiteen, joka katkaisi hänen kautensa.

Toisena vuotenaan Cook loukkasi takareitensä toisen ottelun jälkeen. Hän pelasi neljännessä ottelussa Los Angeles Ramsia vastaan 18 yritystä, mutta joutui jättämään ottelun keksen. Hän palasi loppukaudeksi Vikingsin kokoonpanoon kauden 9. ottelussa. Cook juoksi kauden aikana lopulta yhteensä 615 jaardia ja juoksi kaksi touchdownia. Hän vastaanotti 305 jaardia ja teki myös syötöistä kaksi touchdownia.

Kolmannella kaudellaan Cook pelasi neljätoista runkosarjan ottelua. Häneltä jäi väliin kaksi viimeistä ottelua rintalihasvamman takia. Cook palasi kokoonpanoon pudotuspeleissä, kun Vikings kohtasi ensimmäisellä kierroksella New Orleans Saintsin. Vikingsin voittaessa Saintsin Cook juoksi 94 jaardia ja teki kaksi touchdownia. Toisella kierroksella Vikings hävisi San Francisco 49ersille. Tässä ottelussa Cook juoksi 18 jaardia. Runkosarjan 14 ottelussa Cook juoksi 1 135 jaardia ja teki 13 touchdownia. Hän myös vastaanotti 519 jaardia.

Lähteet
-------

1. 1 2  Dalvin Cook Minnesota Vikings. Viitattu 9.2.2020. (englanniksi)
2. ↑  Player Profile Seminoles.  Arkistoitu 6.5.2020. Viitattu 9.2.2020. (englanniksi)
3. ↑  Dalvin Cook Sports Reference. Viitattu 9.2.2020. (englanniksi)
4. ↑  2017 NFL Draft Pro Football Reference. Viitattu 9.2.2020. (englanniksi)
5. ↑  Dalvin Cook Contract Details Sportrac. Viitattu 9.2.2020. (englanniksi)
6. ↑  Marc Sessler: Vikings RB Dalvin Cook out for the season with torn ACL  2. lokakuuta 2017. NFL. Viitattu 9.2.2020. (englanniksi)
7. ↑  Dalvin Cook 2017 Game Log NFL. Viitattu 9.2.2020. (englanniksi)
8. ↑  Kaelen Jones: Report: Vikings RB Dalvin Cook (Hamstring) 'Likely' to Miss Next Two Games *Sports Illustrated*.  24. lokakuuta 2018. Viitattu 9.2.2020. (englanniksi)
9. ↑  2018 Minnesota Vikings Injuries Pro Football Reference. Viitattu 9.2.2020. (englanniksi)
10. ↑  Dalvin Cook 2018 Game Log NFL. Viitattu 9.2.2020. (englanniksi)
11. ↑  Grant Gordon: Dalvin Cook (chest) officially out for Monday night  21. joulukuuta 2019. NFL. Viitattu 9.2.2020. (englanniksi)
12. ↑  Dalvin Cook 2019 Game Log NFL. Viitattu 9.2.2020. (englanniksi)